Kyai Guni sangêt bingahipun, sabab badhe kathah pandumanipun, nanging manawi namung sakêdhik, lajêng anglêpatakên ingkang gadhah damêl, wicantênipun sabab saking kirang sajèn, kirang lisah, kirang tike, tuwin warni-warni kemawon ingkang dados sabab, mila sanajan ingkang gadhah damêl tansah garunêngan, ewasamantên mêksa nyukani panduman pantês kathahipun.